Leonardo Da Vinci, Jules Verne o Lovecraft van ser homes avançats al seu temps i amb una imaginació sense límits.
Si rasquem una mica en les seves obres, en els seus pensaments o en el seus llegats, potser trobaríem alguna referència a un fenomen en constant creixement i que pot esdevenir un dels esports del futur: les curses de drons.
Hereus naturals de l'aeromodelisme, els avions i els helicòpters de radiocontrol, els drons fusionen perfectament diverses tecnologies del moment, per oferir unes sensacions que fins ara només es podien experimentar al cinema.
Però, amb una "petita" diferència: el cinema és ficció i els drons són reals! com un vídeojoc amb escenaris i objectes reals!
Es comença a sentir parlar d'aquests petits estris voladors amb motiu dels Jocs Olímpics de Londres de 2012.
Les característiques dels drons permeten diversificar el seu ús en diversos àmbits com la logística, salvament, fotografia, vídeo, fins a integrar-se també en la família dels esports del motor... les curses de drons.
Els primers passos dels drons des del vessant esportiu es produeixen al 2012.
L'any 2014 diversos canals dels principals portals de vídeo on line fan augmentar la seva popularitat, assolint la seva consolidació al 2015, amb competicions més serioses i el naixement de la Drone Racing League (DRL).
De nou, esport i espectacle s'uneixen per oferir als joves una fórmula irrebutjable: adrenalina, immersió, velocitat de vertígen.
Intensitat i sense cap risc per a la salut dels participants.
Això sí, les col·lisions entre els drons, moltes vegades seran inevitables formant part de l'espectacle.
El secret d'aquesta sensació immersiva està a la vista en primera persona "First Person Vision"(FPV), gràcies a unes ulleres que reben directament les imatges transmeses en temps real, captades per càmeres instal·lades en els drons.
Sigui quina sigui la teva elecció, la diversió està assegurada.
Si tens clar que vols ser pilot, has de saber que els drons són més assequibles i fàcils de controlar que els helicòpters i avions de radiocontrol tradicionals, amb una agilitat i velocitat de moviments superior.
Malgrat que puguis comprar el dron de competició, totalment muntat, el que "mola" de veritat és comprar-lo per peces, configurar-lo i tunejar-lo al teu gust.
Ser el constructor, el mecànic i el pilot, tot alhora!
Pots tenir el teu dron de competició a partit de 200€.
Segurament t'estàs preguntant com ser seleccionat per a alguna competició?
Els vídeos que pots publicar ensenyant al món la teva perícia i el nombre de seguidors/res que puguis tenir són les claus que obren les portes de les competicions.
Si prefereixes el rol d' espectador l'experiència serà igualment adrenalítica.
Veure com petits estris de només mig kg volen a velocitats de més de 120 Km/h, girant en qualsevol direcció per circuits amb dissenys impossibles, és una passada.
Els circuits, exteriors o interiors, són altre dels gran atractius d'aquestes curses: des dels arbres d'un bosc, als passadissos, finestres d'una nau abandonada....
No és un espectacle per veure'l en directe (almenys de moment), sinó, a través de continguts multimèdia on line, com per exemple al canal de Youtube de la DRL.
Es tracta d'un tipus de contingut ideal per veure amb les ulleres de realitat virtual.
Com hem dit abans, 2015 és l'any en què s'organitzen les primeres competicions, entre elles la competició actualment més important, la DRL (Drone Racing League).
A Catalunya també s'organitzen competicions com la Drone Party de Mollerussa o el Drons'N Roses Festival.
Mitjançant els portals especialitzats pots estar informat de totes les competicions i tota l'actualitat relacionada amb els drons.
A banda de les competicions, les exhibicions de drons es deixen veure cada cop més en d'altres esdeveniments, com a part de la seva programació.
Com a fenomem emergent que és, hi ha encara molt marge de millora tècnica d'aquests dispositius, tant des del punt de vista dels pilots, com dels espectadors.
Com en el cas dels gamers o dels youtubers, és una altra oportunitat per fer de la teva afició una professió.
La tecnologia dels drons és molt recent i hi ha poca normativa que reguli el seu ús.
Actualment es treballa per regular-lo.
Com amb d'altres tecnologies, cal fer-ne un ús responsable compatible amb la seguretat, la llibertat o la intimitat de terceres persones.